Kirmessinge

Kirmessinge jedes Johr

So lang schon Tradition

Hoch willkommen jeder Chor

Viele kennt ma schon.

De Saal is voll

Die Bühn geschmickt

Die Sänger stehn bereit

Die meischde han e Lieblingschor

off denne ma sich freit.

Für jedes Lied e offnes Ohr,

ma trefft ach vill zum sprooche.

Alde Bekannde aus nem Chor

um hinnerher zu schwoofe.

Fier Leib un Seel is alles do

sogar e Ring Lyoner.

Was will ma noch meh, se trinke gebts ach

ob Bier odda Wein odda aach nur e Cola.

Ich freie mich immer, die Musik is mei Läwe.

Wenns die nit gäb dann wird bei mir jo garantiert was fähle.

So wünsch ich uns allen e heiterer Kirmesbeginn

un hoffe, dass mir uns aach nägschd Johr widda siehn.

Christel Liesler-Kneip

August 2018